**NOTĂ INFORMATIVĂ**

**la proiectul Ordinului de ministru cu privire la aprobarea Metodologiei de elaborare a programelor și curricula din cadrulînvățării pe tot parcursul vieții**

Inițiativa elaborării proiectului Ordinului de ministru cu privire la aprobarea Metodologiei de elaborare a programelor și curricula ***din cadrul*** învățării pe tot parcursul vieții, este a Ministerului Educației.

În procesul de consultantă asupra textului documentului normativ s-a ținut cont de următoarele grupuri de interese:

1. Instituții și organizații care desfășoară activități de instruire în domeniul educaţional;
2. Autoritățile publice implicate în monitorizarea procesului de instruire;
3. Organizațiile obștești implicate în dezvoltarea competenţelor generale și profesionale în comunitățile rurale și urbane.

Proiectul documentului normativ privind aprobarea Metodologiei de elaborare a programelor și curricula în contextul învățării pe tot parcursul vieții, a fost supus şi consultării pasive prin expunerea/publicarea acestuia pe pagina web a Ministerului Educației - <http://www.edu.gov.md> la rubrica Transparenţa în procesul decizional, întru consultarea publică de către toate părţile interesate.

Întru realizarea obiectivelor Programului de activitate al Guvernului Republicii Moldova 2016-2018, precum şi în scopul implementării art.123-124 din Codul Educației nr.152 din 17 iulie 2014 (Monitorul Oficial nr.319-324 din 24 octombrie 2014), şi prevederilor Hotărârii Guvernului Republicii Moldova *„*pentru aprobarea Regulamentului cu privire la formarea continuă a adulților” nr. 193 din 24.03.2017, Ministerul Educației a elaborat proiectul Ordinului de ministru cu privire la Metodologia de elaborare a programelor și curricula în contextul învățării pe tot parcursul vieții,

Prezentul proiect are drept scop realizarea legislației naționale racordate la Recomandarea nr.2006/962/CE din 18 decembrie 2006 privind competențele-cheie pentru învățarea pe tot parcursul vieții și alte competențe noi, solicitate de piața muncii; utilizarea competențelor transversale; amplificarea competențelor profesionale comune mai multor ocupații, prin care se propune un instrument de referință pentru țările Europene. În contextul aspirațiilor de integrare europeană ale Republicii Moldova, necesitatea integrării respectivelor competențe în strategiile și politicile țării, apare ca evidentă.

Metodologia de elaborare a programelor şi curricula din cadrul învățării pe tot parcursul vieții, are menirea de a asigură realizarea politicilor actuale existente și activitatea organizațional-didactică a procesului de instruire în cadrul sistemului educațional și în afara lui, în contextul învățării pe tot parcursul vieții.

Succesul pe piața muncii este determinat de diferite dimensiuni ale setului de competențe al unei persoane, combinând competențe cognitive, socio-emoționale și competențe specifice activității/postului.

Metodologia elaborării programei și curricula din cadrul învățării pe tot parcursul vieții are ca scop prezentarea tuturor cerințelor realizării unui program / curriculum pentru formarea unei persoane competente și aptă de a se încadra eficient și productiv pe piața muncii.

Programele elaborate în scopul formării unui specialist ce poate fi încadrat în câmpul muncii, deținând competențe de a opera cu informația studiată și aplicarea în practică a celor studiate, ceea ce presupune adaptarea la condițiile de lucru și eficientizarea procesului în care este implicat. Având în vizor aspectul inovativ și capacitatea de a face unele schimbări astfel, punând accentul pe o educație și o formare de calitate vom avea ca urmare o viață de calitate.

Curricula vine ca un suport pentru programă în realizarea cursurilor date, fiind prezentate detaliat competențele ce vor fi formate, conținuturile ce vor fi studiate, metodele și strategiile didactice utilizate pentru ca procesul educațional să fie unul productiv și eficient.

Suportul dat este elaborat în scopul facilitării realizării programei și curricula fiind sursa metodologică pentru elaborarea corectă a documentului normativ întru asigurarea calității în învățarea pe tot parcursul vieții.

Învățarea pe tot parcursul vieții constituie totalitatea proceselor în dezvoltare ale învăţării formale şi de altă natură cu ajutorul cărora beneficiarii de la vărsta preșcolară până la adulţi, inclusiv, vârsta pensionară, în spiritul societăţii în care trăiesc, îşi dezvoltă capacităţile, îşi îmbogăţesc cunoştinţele şi îşi perfecţionează atât competențele generale cât și calificarea profesională şi tehnică sau le aplică în alt mod, pentru folos personal şi social. Accesul la învățarea pe tot parcursul vieții este garantat prin drepturi egale fără discriminări pe criterii de vârstă, sex, rasă, origine etnică, apartenenţă politică sau religioasă.

Învățarea pe tot parcursul vieții poate fi realizată, în condiţiile legii, de către instituţii sau organizaţii publice şi private care oferă servicii de educaţie şi programe de formare a competențelor generale și a competențelor profesionale, indiferent de forma juridică de organizare a acestora, denumite în continuare furnizori de educație.

Furnizorii de educației stabiliţi în Republica Moldova pentru a se supune autorizării trebuie să îndeplinească următoarele condiţii de eligibilitate:

1. să fie legal constituiţi și să respecte condițiile de onorabilitate;
2. să aibă prevăzute în statut/regulamentul de funcţionare sau, după caz, în actul de înfiinţare activităţi de formare a competențelor generale sau competențelor profesionale;
3. să îşi îndeplinească obligaţiile de plată a impozitelor, taxelor şi contribuţiilor datorate, potrivit legislaţiei în vigoare;
4. să facă dovada că are angajați personal didactic ce dețin diplome de studii superioare în domeniul de formare cu contracte individuale de muncă;
5. să dețină programe de formare continuă aprobate de Ministerul Educației și dotare tehnico-materiale corespunzătoare;
6. programele să fie supuse evaluării în vederea acreditați sau autorizării de funcționare provizorie în condițiile legii.

De asemenea, invocăm și despre al doilea aspect ce vizează ajustarea sistemului de învățare pe tot parcursul vieții prin educație la cerințele pieței muncii:

* 1. realizarea accesului la învăţare continuă cât mai aproape de beneficiari, în propriile lor comunități şi la locul de muncă, sprijinită prin echipamente bazate pe tehnologiile informaționale şi comunicații, oriunde se impun;
  2. amplificarea competenţelor profesionale comune mai multor ocupaţii;
  3. utilizarea competenţelor transversale.
  4. pregătirea resurselor umane capabile să contribuie la creşterea competitivităţii forţei de muncă;
  5. acces spre învăţare, asigurat de partenerii sociali şi favorizat de furnizorii de formare continuă;
  6. complementaritate şi continuitatea formării profesionale continue.

**Viceministru Lilia POGOLȘA**